b"\n_START_ARTICLE_\nEmmanuel Pahud\n_START_SECTION_\nBiografia\n_START_PARAGRAPH_\nEls viatges formen part de la vida de Pahud des de ben jove. Per q\xc3\xbcestions laborals del seu pare, durant la inf\xc3\xa0ncia va viure a Bagdad, a Par\xc3\xads, a Madrid i a Roma. El 1974 la fam\xc3\xadlia es va establir definitivament a Roma. En el mateix edifici hi vivia la fam\xc3\xadlia Binnet, els fills de la qual tocaven diversos instruments musicals. El pare, Fran\xc3\xa7ois Binnet, era flautista, i un dels fills, Philippe, tamb\xc3\xa9. Aquest fet casual va influir definitivament en la vida d'Emmanuel._NEWLINE_Primer Philippe, que nom\xc3\xa9s tenia 15 anys, i m\xc3\xa9s endavant el seu pare Fran\xc3\xa7ois, van ser els seus primers mestres. El 1978, als vuit anys, la fam\xc3\xadlia Pahud es va traslladar a Brussel\xc2\xb7les, B\xc3\xa8lgica. Emmanuel va comen\xc3\xa7ar a estudiar a l'Acad\xc3\xa8mia Musical d'Uccle, al sud de Brussel\xc2\xb7les. All\xc3\xa0 va estudiar amb Michel Moinil del 1979 fins al 1985. Determinat a estudiar la flauta al m\xc3\xa9s alt nivell, va rebre classes de CArlos Bruneel, el flautista principal del Teatre Reial de la Moneda de Brussel\xc2\xb7les. El 1985, Pahud va guanyar la Competici\xc3\xb3 Nacional de B\xc3\xa8lgica (el concurs Nacional de B\xc3\xa8lgica) i el mateix any va interpretar el primer concert amb l'Orquestra Nacional de B\xc3\xa8lgica. Als 17 anys va traslladar-se a Par\xc3\xads per acabar els seus estudis, i es va acabar de formar amb els millors flautistes d'Europa, com Peter-Lukas Graf a Basilea."